**MILANA MILOSEVIC**

**(1992)**

Milana Milošević diplomirala je na Odseku za kompoziciju i orkestraciju na Fakultetu muzičke umetnosti u Beogradu 2016.godine u klasi profesorke Svetlane Savić. Trenutno je student završne godine Doktorskih studija u istoj klasi. Njena muzika izvođena je u okviru festivala KoMA 9, 10, 11, 12 i KoMA 14, na Festumu 2015, 2016, 2017. godine, kao i na Tribini kompozitora 2018. godine u Beogradu. Dobitnik je Prve nagrade na Internacionalnom takmičenju Donne in musica, Kragujevac, 2014. godine, Prve nagrade na II Pijanističkom takmičenju u Smederevu 2015. godine, kao i Prve nagrade na III pijanističkom takmičenju takođe u Smederevu 2016. godine. Kompozicija “Two haiku” koja je napisana za Collegium musicum, odabrana je da predstavlja fakultet na Radijskom projektu Rostrum+. Dobitnica je nagrade iz fonda *Stevan Hristić* za akademsku 2015/16, gde je njen ispitni rad ocenjen sa najvišom ocenom, kao i nagrade iz fonda *Josip Slavenski* za 2018. godinu. Jedan je od pobednika konkursa za kompozitore Muzičke produkcije RTS za 2019. gde će simfonijski orkestar RTS-a premierno izvesti njenu kompoziciju *Ka oblacima* za simfonijski orkestar i elektroniku. Dobitnik je druge nagrade “Neda Depolo” 2019. godine koju Radio Beograd 2 dodeljuje za kompoziciju *Oblak u pantalonama.*

Školske godine 2016/17 izabrana je za saradnika u nastavi na Fakultetu muzičke umetnosti u Beograd na katedri za kompoziciju. Tokom školske 2017/18 i 2018/19 radila je kao profesor u srednjim muzičkim školama “Stanković” i “Josip Slavenski”.